หน้ากากอีกา และ Facebook Live ของ Workpoint
สิ่งที่เป็นปรากฏการณ์ใหม่ของทีวีไทย คือการถ่ายทอดสดใน facebook live ของช่อง workpoint ที่สถานีอื่นยังไม่กล้าทำ และดูเหมือนช่องอื่นคงต้องทำตามในอนาคต เพราะ พิสูจน์แล้วว่าคนดูทีวีไม่ได้ลดลง ตรงกันข้ามกลับเสริมกันทำให้มีคนติดตามรายการมากขึ้น
13 มี.ค. 2560

สิ่งที่เป็นปรากฏการณ์ใหม่ของทีวีไทย คือการถ่ายทอดสดใน facebook live ของช่อง workpoint ที่สถานีอื่นยังไม่กล้าทำ และดูเหมือนช่องอื่นคงต้องทำตามในอนาคต เพราะ พิสูจน์แล้วว่าคนดูทีวีไม่ได้ลดลง ตรงกันข้ามกลับเสริมกันทำให้มีคนติดตามรายการมากขึ้น
รายการ mask singer ตอนหน้ากากอีกา และหน้ากากมังกร ที่ออกอากาศในวันที่ 9 มีนาคมที่ผ่านมา มียอดคนดูสดพร้อมกันถึง 4 แสนคน และเมื่อรายการจบมีคนดูถึง 4 ล้าน views คงต้องชื่นชมในการปรับตัวของช่อง workpoint
คนที่บอกว่ารายการทีวีกำลังจะถูก disrupt คงต้องกลับมาทบทวนอีกครั้ง ดูเหมือนว่าคนยังดูรายการนั้นถ้า content น่าสนใจแต่แค่เปลี่ยนที่ดูเท่านั้น ดูย้อนหลังได้ด้วย และไม่ต้องเปลือง infrastructure ในการเก็บข้อมูลของตัวเอง ทุกอย่างอยู่ใน facebook
ส่วนรายการที่ content ไม่ดี คนดูก็คงลดลงไปเรื่อยๆ เพราะบังคับคนดูเหมือนเมื่อก่อนที่มีทีวีให้เลือกไม่กี่ช่องไม่ได้แล้ว เราจึงเห็นช่องทีวีที่ประมูลใบอนุญาตมาหลายช่องมีปัญหาขาดทุน เพราะ content ไม่ดีพอ การมีใบอนุญาตที่ประมูลมาไม่ได้ช่วยอะไร เพราะคนมีทางเลือกอื่นนอกจากทีวี
คงต้องติดตามว่าค่ำวันนี้การ Live ของหน้ากากทุเรียนและ จิงโจ้ จะทำให้ยอดคนดูมากกว่าสัปดาห์ที่แล้วหรือไม่
ดูเหมือนว่า Facebook ไม่ได้กำลัง disrupt รายการทีวี แต่กำลัง disrupt ใบอนุญาตทีวีดิจิตอลของ กสทช